ตอนฉันอายุ 6 ขวบ ฉันได้เรียนรู้เป็นครั้งแรก
ถึงความหมายของคำว่า"อดทน"
ย่าของฉันให้กล่องมายากลเป็นของขวัญวันเกิด
โดยที่เราทั้งคู่ไม่รู้เลยว่า มันจะเป็นของขวัญแห่งชีวิต
ฉันกลายเป็นคนชอบมายากล
เมื่ออายุ 20 ฉันกลายเป็นนักมายากลนกพิราบมือสมัครเล่น
การจะเล่นกลชุดนี้ ฉันต้องฝึกนกพิราบ
ให้มันรออย่างสงบในชุดของฉัน
ด้วยความเป็นวัยรุ่น ฉันมักเร่งให้มันออกมาเสมอ
แต่ครูของฉันบอกว่า
ความลับความสำเร็จของกลนี้
คือการทำให้นกพิราบออกมา หลังจากมันรออย่างอดทนแล้ว
ในชุดราตรีของฉัน
มันต้องเป็นความอดทนอย่างแน่วแน่
ลักษณะที่ฉันต้องฝึกเป็นปี จึงจะชำนาญ
เมื่อฉันมาที่เซี่ยงไฮ้ 7 ปีที่แล้ว
ความอดทนแบบที่ฉันเรียนรู้มา เหมือนจะใช้กับที่นี่ไม่ได้
ในจีน ประเทศที่ทุกคนและทุกอย่างต้องเร่งรีบ
คุณต้องเอาชนะคนมากกว่า 1.3 พันล้านคน
เพื่อจะสร้างชีวิตที่ดีกว่า
คุณโกงระบบ บิดเบือนกฎ
หลีกเลี่ยงขอบเขตต่างๆ
มันก็เหมือนกับอาหาร
ต่างกันแค่เมื่อพูดถึงอาหาร
ความใจร้อนสามารถนำไปสู่ผลที่เลวร้ายได้
ในความรีบเร่งที่จะปลูกและขายให้มากขึ้น
กว่า 4,000 ปี ของการทำเกษตรกรรม ในประเทศที่ร่ำรวยทางทรัพยากร
ถูกทำลายจากการใช้สารเคมีและยาฆ่าแมลง ที่มากเกินไป
ในปี 2016 รัฐบาลจีนเผยว่า
มีอาหารกว่าห้าแสนรายการที่ไม่ผ่านมาตรฐาน ในระยะเวลาเพียง 9 เดือน
เป็นที่น่าตกใจว่า 1 ใน 4 ของผู้ป่วยเบาหวานในโลกเรา
ตอนนี้มาจากประเทศจีน
เรื่องราวเกี่ยวกับอาหาร
น่ากลัวและน่าเป็นห่วงอย่างยิ่ง
ฉันบอกตัวเองว่าถึงเวลาแล้วที่จะนำความอดทน อย่างแน่วแน่ดังกล่าว มาใช้กับความใจร้อนนี้
ความอดทนอย่างแน่วแน่ ที่ฉันพูดถึง
ไม่ได้หมายถึงความสามารถในการรอคอย
ฉันหมายถึงการที่เรารู้ว่าจะต้องทำอะไร ในขณะที่รอต่างหาก
ดังนั้น ขณะที่ฉันรอวันที่
ระบบการผลิตอาหารที่ยั่งยืน ในประเทศจีนจะเป็นจริงขึ้นมา
ฉันได้พัฒนาตลาดออนไลน์สำหรับเกษตรกร หนึ่งในที่แรกๆของจีน
เพื่อที่จะนำผลผลิตจากท้องถิ่น ที่ปลูกแบบปลอดสารเคมี มาสู่ครัวเรือน
เราเปิดตัวไปเมื่อ 18 เดือนที่แล้ว
อาหารที่เราขายได้ตอนนั้นค่อนข้างซบเซา
เราไม่มีผลไม้และเนื้อสัตว์ที่จะนำมาขาย
เนื่องจากไม่มีสินค้า ผ่านเกณฑ์การคัดกรองของเรา
ในด้านยาฆ่าแมลง, สารเคมี, ยาปฏิชีวนะ และฮอร์โมนเลย
ฉันบอกพนักงานที่กำลังกังวลของฉันว่า
เราจะไม่ยอมแพ้ จนกว่าเราจะเจอเกษตรกรทุกคนในจีน
วันนี้ เรามีผลิตผลกว่า 240 ประเภท
จากเกษตรกรท้องถิ่น 57 คน
หลังจากใช้เวลาค้นหาเกือบ 1 ปี
ในที่สุดเราก็พบกล้วยปลอดสารพิษ
ปลูกที่สวนหลังบ้านของชาวบ้านบนเกาะไฮ่หนาน
และมีสถานที่ซึ่งอยู่ห่างจากเซี่ยงไฮ้ ไปเพียง 2 ชม.
บนเกาะที่แม้แต่ Google Maps ยังไม่รู้จัก
เราค้นพบพื้นที่ ที่มีวัวกินหญ้า
และเดินได้อย่างอิสระใต้ท้องฟ้าสีคราม
เรายังทำงานอย่างหนักในด้านการขนส่ง
เราจัดส่งผลผลิตตามที่ลูกค้าสั่ง ภายในเวลา 3 ชั่วโมง
โดยพาหนะที่ใช้ไฟฟ้า
เรายังใช้หีบห่อที่ย่อยสลายได้ และกล่องที่นำกลับมาใช้ได้
เพื่อให้กระทบสิ่งแวดล้อมน้อยที่สุด
ฉันไม่สงสัยเลยว่าสิ่งที่เราทำจะเติบโตขึ้น
แต่มันต้องใช้เวลา
และฉันรู้ว่ามีคนอีกมากที่ต้องการ ทำให้อาหารมีคุณภาพ
ดังนั้น ปีทีแล้วฉันได้ก่อตั้ง กองทุนเทคโนโลยีอาหารแห่งแรกของจีนขึ้นมา
เพื่อช่วยเหลือผู้ประกอบการรายใหม่ๆ ให้ร่วมพัฒนาอาหารให้ดีขึ้น
ในแบบที่พวกเขาต้องการ
เช่นการใช้แมลงกินได้ ให้เป็นแหล่งโปรตีนที่ยั่งยืน
หรือใช้น้ำมันหอมระเหย เพื่อทำให้อาหารสดนานขึ้น
คุณอาจจะยังมีคำถามว่า
ทำไมฉันถึงพยายามสร้างระบบอาหารที่ยั่งยืน
โดยใช้วิธีการที่อดทน
ในประเทศที่เหมือนว่าการทำอะไรช้าๆ เปรียบเหมือนการก่ออาชญากรรม
เพราะว่าสำหรับฉัน
ความลับสู่ความสำเร็จคือความอดทน
ความอดทนอย่างแน่วแน่
ที่ต้องรู้ว่าจะต้องทำอะไรขณะรอคอย
ความอดทนที่ฉันเรียนรู้ จากกล่องมายากลของคุณย่า
แท้จริงแล้ว โลกใบนี้ไม่ใช่มรดกจากบรรพบุรุษของเรา
เรายืมมันมาจากลูกหลานของเราต่างหาก
ขอบคุณค่ะ
(เสียงปรบมือ)